ועדת העלייה, הקליטה והתפוצות, כנסת 25, פרוטוקול מספר 127, 2024-01-16 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-16 בינואר 2024, ו' בשבט תשפ"ד

עודד פורר:  הנושא הוא מדיניות משרד התחבורה להמרת רישיונות נהיגה לעולים חדשים

עודד פורר:       בפתח הדיון אני רוצה להתייחס רגע לדיון שהתקיים לפני שבועיים בערך, בנושא עליית בני המנשה

עודד פורר:  אני אומר את זה פה כדי שתשים לב, רותם, בחוזרך למשרד תאיר נא את תשומת ליבם שמחר יש דיון

עודד פורר:  אני ביקשתי שיקיימו דיון מעקב, אני ביקשתי שיקיימו פגישה יחד עם הגורמים, עם התנועה הקיבוצית שהיו פה, מוסקוביץ וכולי

עודד פורר:  למיטב הבנתי, לא עשו כלום בשבועיים האלה, בנושא עליית בני המנשה

עודד פורר:  מחר יהיה דיון מעקב

עודד פורר:  לא בא לי עוד פעם לעשות, בסדר? אז תשימו לב לעניין הזה, בבקשה

עודד פורר:       לגבי הדיון הזה, נמצאים פה ממשרד התחבורה?      

ענבל בן ישעיה: כן

ענבל בן ישעיה:  וחנן בדרך

עודד פורר: תראו, הדיון הזה מתקיים ביוזמתה של חברת הכנסת מלינובסקי, שתכף תצטרף אלינו, בעקבות פניית ציבור שהתקבלה בלשכתה על ידי עולה חדש מגרמניה, שהגיע לארץ בינואר 2023, וכחלק מהמרת רישיון הנהיגה הזר שלו נאמר לו על ידי פקידי האגף בעפולה או בחיפה, שהוא צריך להוציא חותמת אפוסטיל על הרישיון הגרמני שלו

עודד פורר:       רק חשוב שנבהיר לפרוטוקול מה המשמעות של להוציא חותמת אפוסטיל – המשמעות היא שהפונה צריך לנסוע לגרמניה, לטוס לגרמניה, כי רק שם הוא יכול לקבל את האפוסטיל

עודד פורר:  שגרירות גרמניה לא מספקת אפוסטיל לרישיונות נהיגה

עודד פורר:  זאת אומרת, אין לו את היכולת לקבל את האפוסטיל, אלא אם כן הוא יחזור חזרה

עודד פורר:  הוא ביקש לקבל הסברים מהפקיד – נאמר שאין הנחיות כתובות בנושא

עודד פורר:  חיפשנו גם אנחנו, לא מצאנו

עודד פורר:      לאחר שהתעקש, קיבל את המייל הבא שאומר "לאחרונה התקבלה הנחיה באגף הרישוי; הדרישה למסמך אפוסטיל המאמת את רישיון הנהיגה הזר

עודד פורר:  לפיכך, להמרת הרישיון יש להצטייד ברישיון בינלאומי תקף, תעודת עולה ואפוסטיל מאותה המדינה"

עודד פורר:  הפונה ניסה לפנות למספר סניפים נוספים בארץ לבירור - הם היו סגורים בגלל המלחמה

עודד פורר:  צריך להבין שמדובר בדרישה שאי אפשר לספק אותה

עודד פורר:  מעבר לזה שאני חושב שהיא גם דרישה מיוחדת אפילו ברמה הבינלאומית, מהבחינה הזו של אפוסטיל

עודד פורר:       הפונה היה רשאי לנהוג בארץ שנה מיום עלייתו

עודד פורר:  זה תם אתמול

עודד פורר:  מהיום הוא לא רשאי לנהוג בישראל

עודד פורר:  זאת אומרת, שנה הוא הסתובב עם הרכב שלו חופשי, מה שנקרא

עודד פורר:  ועכשיו, בגלל שאין לו אפוסטיל מגרמניה הוא לא יכול לנהוג

עודד פורר:  מסתבר שההנחיה הזו יצאה על דעת משרד התחבורה בלבד, בלי לעדכן את משרד העלייה והקליטה

עודד פורר:  כך מהבדיקה שאנחנו עשינו לפני כן

עודד פורר:  וכמובן שהעולים החדשים, לא אלה שאמורים להגיע ולא אלה שעלו, לא קיבלו שום עדכון על כך

עודד פורר:  הנוהל הזה לא פורסם, לא נמסר

עודד פורר:  אנשים מגלים אותו רק כשהם באים להסדיר את נושא הרישיון

עודד פורר:       ממשרד התחבורה נמסר שזה השתנה בגלל ריבוי זיופים שהתגלו בבדיקות משרד התחבורה ברישיונות נהיגה אצל עולים חדשים

עודד פורר:  עכשיו, נשאלות שאלות: אחת, האם יש מקומות נוספים בעולם שיש הנחיה כזו של דרישת אפוסטיל? שניה, האם בדקתם שבכל המדינות שאתם מבקשים מהם אפשר בכלל להוציא את אותו אפוסטיל של רישיון נהיגה? שלישית, כמה זיופים התגלו? 50? 100? 5,000? 10,000? כמה זיופים של רישיונות נהיגה התגלו כדי שתתקבל ההנחיה הזו

עודד פורר:  שלא לדבר על כך שדרך קבלת ההנחיה ודרך הפרסום שלה היא לא מקובלת בעליל

עודד פורר:       בעיניי, ראשית, הדרישה לא מקובלת; שנית, גם אם יש דרישה כזו או הייתה דרישה כזו, היא צריכה להיעשות בדרך מסודרת, באופן כזה שמאפשר למי שמגיע לכאן להיערך מראש

עודד פורר:  קיבלנו מהם נתונים? למרות שפנינו לא קיבלנו את הנתונים

עודד פורר:  אני רואה אותך, חבר הכנסת לשעבר, תכף קופץ מהכיסא

עודד פורר:  אתה רוצה להגיד משהו לפני שאתן למשרד התחבורה להתייחס?     

דב ליפמן: אני אשמח, אם אפשר, כבוד יושב-הראש

דב ליפמן:  אנחנו ב"יד לעולים" קיבלנו מאות פניות מעולים חדשים שגם הגיעו ללשכות בכל המדינה ופתאום דרשו את האפוסטיל

דב ליפמן:  הרבה מהם אפילו פנו למדינות שלהם בארצות הברית לגבי האם זה אפילו אפשרי וקיבלו סירוב מפקידים שלא הבינו אפילו מה זו הדרישה הזו של האפוסטיל

דב ליפמן:  זאת אומרת, עכשיו אנחנו לוקחים נושא שהוא כבר קשה לעולים חדשים – לקבל רישיון נהיגה – והופכים את זה לבלתי אפשרי

עודד פורר: מעולם לא נתקלתי בבעיה בעניין הזה עד היום, אני חייב לומר

עודד פורר:  זאת אומרת, לא הייתה בעיה, זה כנראה עבד, אז עכשיו צריך לעשות משהו כדי שזה לא יעבוד

דב ליפמן: נכון

דב ליפמן:  ונוסף לזה, קיבלנו תשובה שזה מתחיל רשמית באמצע פברואר, משהו כזה

דב ליפמן:  אבל, בינתיים, בלשכות בכל המדינה כבר דורשים את זה

דב ליפמן:  זאת אומרת, אפילו לא נותנים לעולים את הזמן, אם הם רוצים את זה לפני השינוי – אין להם את היכולת

דב ליפמן:  ולכן, אנחנו, כמובן, מצטרפים לבקשה לבטל את זה

דב ליפמן:       אני הבנתי ממשרד התחבורה שיש בעיה עם עובדים זרים

דב ליפמן:  זה מה שאני הבנתי

דב ליפמן:  אם יש בעיה עם עובדים זרים – אז תטפלו בעובדים זרים

דב ליפמן:  אבל, עולים מארצות כמו ארצות הברית ומדינות אחרות במערב, לדרוש דבר כזה זה הופך את רישיון הנהיגה לבלתי אפשרי

דב ליפמן:  ולכן, אנחנו מצטרפים לקריאה לבטל את המדיניות החדשה

עודד פורר: אני רק אגיד שהפונה ששלח לנו פשוט לא יכול לעלות

עודד פורר:  הוא היה אמור לעלות בזום, לא מתאפשר

עודד פורר:  הוא שלח לנו את ההתכתבות שלו עם השגרירות הגרמנית, שהוא מבקש מהם את הבקשה הזו

עודד פורר:  התשובה היא ככה, אני אקריא את התשובה של השגרירות: "תודה על בקשתך

עודד פורר:  אינני מודעת לכך שצריך לשים אפוסטיל לתעודות מזהות עם תמונה

עודד פורר:  הדבר לא מקובל ברחבי העולם

עודד פורר:  בעקרון, ניתן להגיש בקשה לאפוסטיל עבור מסמך גרמני רק בגרמניה

עודד פורר:  ייתכן שהרשות המוציאה בגרמניה, של רישיון נהיגה, תוכל ליידע אותך איזו רשות במדינה הפדרלית המתאימה אחראית על אישורים משפטיים ואפוסטילים"

עודד פורר:  מה שנקרא, לך תחפש

עודד פורר:  זה בערך, בשתי מילים, התשובה שהוא קיבל

עודד פורר:       את רוצה להתייחס? אני הצגתי את הנושא, עוד לא נתתי למשרד התחבורה לדבר

עודד פורר:  את רוצה להתייחס, חברת הכנסת מלינובסקי, או שאת רוצה לשמוע? בבקשה

יוליה מלינובסקי: אני אתייחס, אדוני יושב-הראש

יוליה מלינובסקי:  פנה אליי עולה חדש

יוליה מלינובסקי:  אני בעצמי הייתי עולה חדשה, הגעתי לארץ עם רישיון נהיגה, הייתי צריכה ללכת לעורך דין, שיתרגמו את זה, שיקבלו על זה חותמת של נוטריון, שזה אמת

יוליה מלינובסקי:  הגעתי למשרד התחבורה, ואחר כך הייתי צריכה, בגלל שכבר היה לי רישיון, לעשות מבחן מעשי

יוליה מלינובסקי:  זאת אומרת, בעצם מה נתנה המרת הרישיון – שלא מחייבים אותי לעשות טסט, אלא רק מעשי

יוליה מלינובסקי:  לא תיאוריה

יוליה מלינובסקי:  אם אני פעמיים הייתי נכשלת במבחן מעשי כל ההליך היה נפתח מחדש

יוליה מלינובסקי:  זה הסיפור

יוליה מלינובסקי:       אמרתי, אוקיי, עברו כבר 25 שנה, משהו השתנה

יוליה מלינובסקי:  פנה אליי הבן-אדם הזה, ונכנסנו לאתר שלכם

יוליה מלינובסקי:  נכנסנו לכל מה שיש לרשותנו, "gov

יוליה מלינובסקי: il" ו"זכותי"

יוליה מלינובסקי:  צירפתי לאדוני יושב-הראש את צילומי המסך

יוליה מלינובסקי:  אין זכר לאפוסטיל

יוליה מלינובסקי:  אין זכר לאפוסטיל

יוליה מלינובסקי:  כתוב "נוטריון, תרגום"

יוליה מלינובסקי:  זה מה שיש

יוליה מלינובסקי:  פניתי אליכם, דיברתי עם לשכת סגן השר, אורי מקלב

יוליה מלינובסקי:  הם בדקו ואמרו "כן, יש כזו הוראה, שצריך להיות אפוסטיל

יוליה מלינובסקי:  היא עוד לא פורסמה אבל הלשכות כבר דורשות"

יוליה מלינובסקי:  אז שאלתי "אתם בכלל יודעים מה זה אפוסטיל? אתם מבינים מה זה להוציא אפוסטיל, מה הקושי בלהביא אפוסטיל?"

יוליה מלינובסקי:  אפוסטיל שמים רק במדינת מוצא

יוליה מלינובסקי:  לא דרך קונסוליות, אי אפשר

יוליה מלינובסקי:  זאת אומרת, אתה צריך לגשת לשם בגרמניה או בכל מדינת אחרת, למשרד החוץ, ולעשות אפוסטיל

יוליה מלינובסקי:      אגב, כשאתה ואני נוסעים לכנסת ואתה רואה הרבה אנשים בתור ליד משרד החוץ – שמת לב פעם? – זה אנשים של אפוסטיל

יוליה מלינובסקי:  ואגב, מסמך רישיון נהיגה, אל תגידו לי שזה מסמך קיומי

יוליה מלינובסקי:  כמו, למשל, כשאנחנו מקבלים פה עולים חדשים וזה משהו שהוא מקנה אזרחות

יוליה מלינובסקי:  שזה הכי גבוה שיש

יוליה מלינובסקי:  זה רישיון נהיגה

עודד פורר: איך תיירים נוהגים פה?     

יוליה מלינובסקי: יש לכם זכות שנה בלי להמיר את הרישיון

עודד פורר: אז מה, זאת אומרת ששנה הם יכולים לעשות תאונות חופשי, שנה ראשונה תעשה תאונות חופשי, אחר כך בואו נבחן

עודד פורר:  אז מה הדרישה הזאת לאפוסטיל? מאיפה המצאת את זה? מאיפה ההמצאה הזאת?     

יוליה מלינובסקי: אני מסיימת את הסיפור

יוליה מלינובסקי:  לא הבנתי, אגב, מאיפה הדרישה ומה ההיגיון של הדרישה

עודד פורר: לא, קודם כול, היא לא חוקית

עודד פורר:  התהליך שבו דורשים הוא לא חוקי בעליל

יוליה מלינובסקי: ו-ב', לא טרחתם אפילו לפרסם את זה

עודד פורר: להערות ציבור

עודד פורר:  אולי לפרסם להערות ציבור

יוליה מלינובסקי: זה לא פורסם בשום מקום

יוליה מלינובסקי:  זאת אומרת, נתתם הוראה בעל פה ללשכות וזה לא פורסם בשום מקום

יוליה מלינובסקי:  לבן-אדם אין שום יכולת להתמודד עם זה

יוליה מלינובסקי:  וגם, זה מקשה

יוליה מלינובסקי:  אין בזה היגיון, אין בזה כלום ושום דבר

יוליה מלינובסקי:  אותו בן אדם שפנה אליי הוא במקרה עולה חדש, רחמנא ליצלן, לא מברית המועצות לשעבר

יוליה מלינובסקי:  הוא מגרמניה

יוליה מלינובסקי:  נפלתם על מישהו שהוא מערבי, שהוא לא מבין את הפרקטיקה הזאת

עודד פורר: הוא לא מבין את מה שעוברים אלה שבאים ממדינות אחרות

יוליה מלינובסקי: בדיוק

יוליה מלינובסקי:  על ברית המועצות כבר הבנתי

יוליה מלינובסקי:  אתה יודע מה הייתה הטענה? יש רישיונות נהיגה מזויפים

עודד פורר: בואו נשמע כמה? 100,000?     

יוליה מלינובסקי: עכשיו, רגע, לתשומת ליבך, אדוני יושב-הראש, כשאתה עושה המרה של רישיון הנהיגה, אתה עדיין צריך לעשות מבחן מעשי

יוליה מלינובסקי:  אם אני לא יודעת לנהוג, כן

עודד פורר: יש לך פחות משנתיים, אתה צריך לעשות מבחן מעשי

קריאה: אבל, אם אתה בא עם חמש שנים ותק

עודד פורר: היא הנותנת, נו

עודד פורר:  אם הוא עם חמש שנים ותק

עודד פורר:  כן, בבקשה

יוליה מלינובסקי: אז יופי

עודד פורר: בבקשה, חנן

חנן רובין: סגן מנהל אגף הרישוי

חנן רובין:  בתחום הזה של רישיונות הנהיגה, זה היה נשמע פה מההערות, שהצגת את זה עכשיו, שזה כאילו אנחנו מקשים ועושים חיים קשים לעולים החדשים

עודד פורר: זה מה שאתם עושים

חנן רובין: רגע, זה מה שנראה שאנחנו עושים

עודד פורר: לא, זאת העובדה

עודד פורר:  יכול להיות שיש לזה סיבה טובה, אבל זאת העובדה

חנן רובין: צריך על הכול להסתכל בעניין יחסי

יוליה מלינובסקי: אתה שמעת את התשובה של שגרירות גרמניה, שהם לא מכירים?     

חנן רובין: עד לפני שנים, צריך להסתכל ולראות את התהליך הזה

חנן רובין:  אי אפשר לנתק את זה מכל התהליך

חנן רובין:  בשנות ה-90 המדינה, המשרד, תיקן תקנה, חוק שעבר, את כל העולים החדשים – או עזבו עולים חדשים, כל מי שרוצה להמיר רישיון כשהוא מגיע לארץ – צריכים לעשות מבחן שליטה

חנן רובין:  עכשיו, בהתחלה זה היה תיאוריה ואחר כך ביטלנו, ויש שליטה

חנן רובין:  זה היה כתוצאה מזה

חנן רובין:  אני, בזמנו, הייתי גם בוחן נהיגה, ועשיתי מבחנים, והגיעו כאלה עם רישיונות לאוטובוס ולמשאיות ולסמיטריילר ודברים כאלה, והרישיונות היו מזויפים

חנן רובין:       לכן, נאלצנו, והכנסת חוקקה את התקנה הזאת, שיצטרכו לעשות מבחן שליטה ומבחן עיוני

חנן רובין:  אם אני רוצה לדעת, להיות בטוח שמי שעולה לכביש פה, מכל מדינה, דרך אגב, לא סייגנו בין מדינות, זה לא משנה

חנן רובין:  כל מדינה, מי שהגיע לארץ, חייבנו במבחן עיוני ומבחן שליטה

חנן רובין:  זה כדי להיות בטוחים שמי שעולה על הכביש, לדעת, לראות, לא חייבנו את כל השיעורים ואת כל התהליך, אבל לפחות לראות שאכן הוא יודע לנהוג

חנן רובין:      אני באופן אישי עשיתי מבחנים לאוטובוסים, אני לא מדבר על הפרטי אפילו – אוטובוסים וסמיטריילר וכלים כבדים – נהגים שלא ידעו להזיז את הרכב

חנן רובין:  אני לא מגזים

חנן רובין:  אני מדבר על אז, העברנו אז, התקנה עברה

יוליה מלינובסקי: שנות ה-90, אוקיי

חנן רובין: עם השנים, הגיעו פחות

חנן רובין:  זאת אומרת, הבנו שאפשר, יש מדינות שכן אפשר להסתמך ויש כאלה שלא

חנן רובין:  אבל לא עשינו הפרדה

חנן רובין:  התחלנו בשנים האחרונות הסכמים עם מדינות באירופה

חנן רובין:  הסכמים של הכרה ברישיון נהיגה

חנן רובין:  הכרה הדדית

חנן רובין:  זה אומר שאדם יבוא עם רישיון ממדינה שיש לנו הסכם איתה שהכול מוסדר, אנחנו יודעים את כל התהליך והם מכירים את התהליך שלנו, ויש לנו את הקשרים שלהם, איך לעשות את זה נכון – אנחנו סומכים ובטוחים

חנן רובין:       כרגע, זה לא נעשה בכל העולם; עשינו עם כמה מדינות: איטליה, גרמניה, דרום קוריאה

חנן רובין:  אבל, אני אומר שכרגע, בשנים האחרונות, הקלנו - - -     

עודד פורר: מה זה בשנים האחרונות?     

חנן רובין: שנים האחרונות זה עד לפני חמש או ארבע שנים, אמרנו שלא נחייב מבחן שליטה

חנן רובין:  אתם צריכים להבין שמבחן שליטה זה שצריך ללכת למורה לנהיגה, צריך לקחת שיעורים בנהיגה, וצריך אחר כך לבוא

חנן רובין:  זה גם זמן, זה כסף, זה תהליך

חנן רובין:  זה הכול

יוליה מלינובסקי: ובמקום זה אמרתם אפוסטיל

חנן רובין: לא, לא, לא

עודד פורר: לא, זה משהו שכבר קיים

חנן רובין: לא, לא, רגע, סליחה

חנן רובין:  הורדנו את הסיפור הזה של מבחן שליטה ואמרנו שאם יש לאדם חמש שנות ניסיון מארץ מוצאו, יש לו ותק, אז לא צריך מבחן שליטה – נמיר לו את הרישיון

חנן רובין:  אז אנחנו, אנשים, לאט-לאט תראו שזה הופך להיות פשוט

חנן רובין:  לא צריך מבחן שליטה

חנן רובין:  במבחן שליטה צריך להגיע האדם עצמו ולעשות בחינה

עודד פורר: אנחנו מדברים על רישיון נהיגה לרכב פרטי

חנן רובין: כן

חנן רובין:  וברגע שהורדנו את הסיפור של מבחן השליטה אז התחילו הזיופים

יוליה מלינובסקי: מה זאת אומרת התחילו הזיופים?     

חנן רובין: אני אסביר לכם

חנן רובין:  יש לכם סבלנות

חנן רובין:  כשיש מבחן שליטה, זה אומר שהוא יכול לזייף ולהביא נייר כזה ונייר אחר, אני לא יודע מה

חנן רובין:  קנה רישיון

חנן רובין:  אבל, בסוף הוא יצטרך לבוא ולעשות מבחן מעשי, ואני צריך - - -     

עודד פורר: כמה זיופים התחילו מאז?     

חנן רובין: אז אני צריך לראות שבמבחן מעשי הוא נוהג

חנן רובין:  ברגע שהורדנו את הדרישה הזאת שלא צריך לראות אותו, זה הפך להיות הכול ניירות

עודד פורר: הדרישה הזו ירדה מתי? ב-2005? 2007? 2010? מתי?     

חנן רובין: לא, לא

חנן רובין:  2015, 2016, 2017, 2018

חנן רובין:  אני אומר, בשנים האלה היה לנו תהליך

עודד פורר: כמה זיופים?     

חנן רובין: ואז יש בשנה מאות זיופים

עודד פורר: לא, לא

עודד פורר:  מאות זאת לא תשובה

חנן רובין: אני לא יודע, אין לי מספר מדויק

עודד פורר: סליחה

עודד פורר:  אתה בא עכשיו, למדינת ישראל עולים בכל שנה, אתה יודע כמה עולים בכל שנה?     

חנן רובין: אני מדבר על רישיונות גם בבדיקה עכשיו

עודד פורר: אני שואל כמה עולים מגיעים למדינת ישראל בשנה, אתה יודע?     

חנן רובין: תלוי

חנן רובין:  תלוי בשנים

חנן רובין:  אני לא יודע להגיד לך

עודד פורר: בממוצע, עד 2022, נניח מ-2018 עד 2022 עלו סדר גודל של 30,000 עולים בשנה

עודד פורר:  ב-2022 עלו לכאן 75,000 עולים בשנה

עודד פורר:  ב-2023 הגיעו 45,000 עולים

עודד פורר:  עכשיו, השאלה היא, אני יכול להגיד לך גם את מספרי העולים על המספר – כמה רישיונות נהיגה של עולים מזויפים תפסתם כתוצאה משינוי התקנה ב-2018?     

חנן רובין: תראה, אנחנו לא יודעים מה זה העולים

חנן רובין:  רגע, אני רוצה לעשות הפרדה

חנן רובין:  שנייה

חנן רובין:  אנחנו מביאים רישיון לא רק לעולים חדשים

עודד פורר: בקלות אני עושה לך את הבדיקה הזו

עודד פורר:  אנחנו נעשה את הדיון בשבוע הבא יחד עם רשות האוכלוסין

עודד פורר:  אתם תעבירו לרשות האוכלוסין את רשימת האנשים שתפסתם אותם מזייפים

עודד פורר:  לא מעניין אותי השמות שלהם

עודד פורר:  רשות האוכלוסין תגדיר כמה מהם עולים חדשים ואז נראה עד כמה האירוע הוא אירוע שבאמת יצא משליטה

חנן רובין: אני שוב אומר, אין לנו מדיניות רק כלפי עולים חדשים

עודד פורר: הוועדה הזו עוסקת בעולים חדשים

חנן רובין: צריך להבין שאנחנו, משרד התחבורה, שצריכים לתת רישיון, אנחנו לא בודקים

חנן רובין:  זאת אומרת, אנחנו מחויבים לתת רישיון לכולם

חנן רובין:  תראו, אני אומר שאם הייתה, לא יודע איפה יחידת נתיב, מה שאמר לי קצין הבטחון שלי המשרד

חנן רובין:  אם היינו יכולים לקבל, שיהיה לנו את זה היום, אני אשמח מאוד אם היינו יכולים לקבל כל מיני ממשקים שלהם, או של מי שאני יכול להיות בטוח ולראות את הדברים

חנן רובין:  לא להסתמך על ניירות מזויפים

יוליה מלינובסקי: לא, רגע, סליחה, אדוני

חנן רובין: עוד משפט אחד, סליחה

חנן רובין:  אני רוצה להגיד לכם שהייתה, אתם אומרים מזויפים, הייתה תקופה שהגיעו אנשים עם רישיונות, גם התעודות שלהם היו מזויפות וגם הרישיונות, הם היו מגיעים מירדן, לא יודע, מכל מיני מדינות כאלה

חנן רובין:  הם היו מגיעים והכל שם היה מזויף

חנן רובין:  עד שעשינו עם משרד הפנים תהליך כזה שנוכל לראות את אישורי השהייה והוויזה וכל הדברים – לוקח שנים

חנן רובין:  אתם צריכים להבין שזה ממשקים מול משרדים

חנן רובין:  זה לא שמשרד התחבורה עושה

חנן רובין:       אז אני רק אומר שאם רוצים להחזיר את מבחן השליטה כדי שזה יהיה בטוח, שנדע שמי שנוהג בישראל זה אותו נהג

חנן רובין:  אני שמעתי גם לפני כן שאמרת שזה לא דבר של לקבל פה אשרת כניסה לישראל, זה בסך הכול, ככה לי היה נשמע, זה רישיון נהיגה

חנן רובין:  אני חושב שברישיון נהיגה גם אפשר להרוג אנשים

חנן רובין:  זה רישיון להרוג

יוליה מלינובסקי: תקשיב, אדוני

יוליה מלינובסקי:  כל תאונות הדרכים האלה, ואנחנו במצב מטורף, תאונות דרכים עושים אנשים שכולם קיבלו רישיונות פה בארץ על ידי משרד התחבורה

יוליה מלינובסקי:  אתה נתת להם רישיונות, לאלה שהורגים אנשים בכבישים

יוליה מלינובסקי:  אז מה ההבדל?     

חנן רובין: לא

חנן רובין:  לא הבנתי

יוליה מלינובסקי: לא, אתה לא הבנת?      

חנן רובין: יש לך את הפילוח של מי שהרג? יש לי את הפילוח של מי זה הרג? מי קיבל את הרישיון ומתי?     

יוליה מלינובסקי: רגע

יוליה מלינובסקי:  כל האנשים שעשו תאונות - - -     

חנן רובין: אני צריך לבדוק שמי שיש לו רישיון - - -     

יוליה מלינובסקי: כל האנשים שעושים תאונות דרכים בארץ קיבלו רישיונות בארץ על ידי מורי נהיגה שלנו ועל ידי משרד התחבורה

יוליה מלינובסקי:  והם לא היו מזויפים, והם עדיין עושים תאונות

חנן רובין: אנחנו נכנסנו פה לוויכוח - - -     

עודד פורר: לא, אנחנו נכנסנו, תראה - - -     

חנן רובין: אנחנו מסתכלים על בטיחות בדרכים ואתם - - -     

עודד פורר: חנן, אתם קיבלתם, קודם כול, החלטה לא חוקית בדרך שבה היא התקבלה

עודד פורר:  זה קודם כול, לא קשור אם היא נכונה או לא נכונה

עודד פורר:  לפני הכול

עודד פורר:  אתה לא יכול לקבל החלטה כזו בלי לפרסם אותה

חנן רובין: לגבי מה?     

עודד פורר: לגבי האפוסטיל

עודד פורר:  אתה לא יכול לקבל החלטה כזו בלי לפרסם אותה לציבור, בלי לפרסם אותה מראש, ולהשאיר את האנשים תלויים ועומדים

עודד פורר:  בעיקר אנשים שעושים תהליך, אתה צריך להבין, וכן יש הבדל בין תייר שמגיע לפה לבין עולה חדש שמגיע לפה לבין עובד זר שהגיע לפה

עודד פורר:  מה לעשות? מדינת ישראל היא מדינה קולטת עלייה

עודד פורר:  אני חושב שהגיע הזמן שגם משרד התחבורה יפנימו את זה

עודד פורר:  לקח לנו זמן בהיבט, למשל, שיהיה מענה בשפות

עודד פורר:  עבדנו על זה בערך חודשיים – הבינו את זה בסוף

עודד פורר:  כי גם המענה בתחבורה הציבורית היה רק בעברית

עודד פורר:       יש פה עולים חדשים במדינת ישראל

עודד פורר:  הם מגיעים לפה

עודד פורר:  הם עושים לפה תהליך שלם לפני העלייה שלהם

עודד פורר:  הם מביאים תעודת יושר, הם מביאים את כל ההיסטוריה שלהם

עודד פורר:  פותחים להם תיק עלייה, בין אם זה בנתיב, בין אם זה בקונסוליות השונות, בין אם זה בסוכנות היהודית או ב"נפש בנפש"

עודד פורר:  עושים תהליך איתם

עודד פורר:  לא מגיעים לפה אנשים סתם תלושים מהירח

עודד פורר:       עכשיו, אם אנחנו כל כך אחראיים אז, אדוני היקר, שלא ייכנס אפילו תייר אחד עם רישיון בלי אפוסטיל

עודד פורר:  איך אתה נותן לו לנהוג פה? הרי, מרגע שהוא עלה על הכביש, בין אם הוא עלה ביום הראשון או שהוא עלה למשך שנתיים – הוא על הכביש

עודד פורר:  אתה לא יכול לנהוג איפה ואיפה

עודד פורר:  אם אתה נותן הכרה ברישיון נהיגה אתה מכיר ברישיון נהיגה

חנן רובין: גם נהג ישראלי שנוסע לחו"ל יכול לנהוג שנה

חנן רובין:  זו אמנת ז'נבה, לא אני קבעתי

יוליה מלינובסקי: אז איפה ההיגיון פה?     

עודד פורר: זאת אומרת ששנה אין בעיה שהוא ייסע על הכביש

יוליה מלינובסקי: ואחר כך אתה צריך אפוסטיל?     

עודד פורר: זה אחד

עודד פורר:  עכשיו, אתם באים לפה וזורקים נתונים באוויר

עודד פורר:  אנחנו מסודרים

עודד פורר:  המשרדים מסודרים, הכול ממוחשב

עודד פורר:  פה יהיו נתונים מספריים

עודד פורר:  פה יהיו נתונים מספריים

עודד פורר:  כנראה שההחלטות שלכם לא התקבלו על סמך הנתונים האלה, כי אם הן היו מתקבלות על סמך הנתונים האלה הייתם באים איתם לפה

עודד פורר:  שמעתם, היה לכם, זה, זה, זה

עודד פורר:  בדיוק כמו שקיבלתם את ההחלטה על האפוסטיל, בדיוק כמו שלא פרסמתם אותה

שלומית אבינח: לפני שבוע שלחנו שאלות

שלומית אבינח:  מה התשובה?     

ענבל בן ישעיה: אנחנו פנינו לאגף המחשוב שלנו לקבל, אתם ביקשתם נתונים לפי פילוח של מדינות

ענבל בן ישעיה:  אנחנו, כשעושים המרה אנחנו לא עושים על פי מדינות – כל נהג שבא, מכל מדינה, אם הוא בתנאים אנחנו ממירים לו את רישיון הנהיגה

ענבל בן ישעיה:  אין לנו, אנחנו לא יכולים לדעת אם הוא בא מרוסיה, אם הוא בא מארצות הברית

ענבל בן ישעיה:  יש לנו אנשים שהם נמצאים בכל - - -     

עודד פורר: אין לכם את תעודת הזהות שלו עם רישיון הנהיגה?     

ענבל בן ישעיה: לא, כשהוא בא אלינו, הוא בא והוא מקבל מאיתנו מספר מזהה

ענבל בן ישעיה:  יש הבדל בין העולים

ענבל בן ישעיה:  העולים באים ומקבלים תעודת זהות, אנחנו מעלים את תעודת הזהות - - -     

עודד פורר: אני שואל על העולים

עודד פורר:  אני לא נכנס, אותי מעניין רק עולים

יוליה מלינובסקי: כמה זרים עושים פה המרת רישיון אם זה לא עולים? עשרות? מאות? לא, זה בסדר, אבל אנחנו מדברים על משהו אחר

עודד פורר: אותי מה שמעניין זה רק העולים החדשים

ענבל בן ישעיה: כשעולה חדש בא אלינו הוא בא עם מספר תעודת זהות

ענבל בן ישעיה:  הוא מוציא טופס אצלנו במשרד, זה נקרא טופס ירוק, והוא מבצע את התהליך לקבלת רישיון נהיגה

עודד פורר: זאת אומרת, אתם יודעים שהוא עולה חדש

ענבל בן ישעיה: לא, כשהוא מגיע אלינו הוא בא עם תעודת העולה, אנחנו לא יודעת, בדיוק, תעודת עולה

עודד פורר: אז אם הוא הגיע עם תעודת עולה אתם לא יודעים שהוא עולה חדש? לי אין תעודת עולה

ענבל בן ישעיה: לא, אבל במערכת, כשהוא עולה אחרי זה, היום, כשהוצאתי לו את כל התהליך אין לי סימון שאני יודעת שהאזרח הזה הוא - - -     

יוליה מלינובסקי: לא, אבל זה גם לא משנה

יוליה מלינובסקי:  אני שואלת שאלה פשוטה

יוליה מלינובסקי:  על בסיס איזה נתונים התקבלה החלטה לדרוש על רישיון נהיגה אפוסטיל? אני משלימה

יוליה מלינובסקי:  אתה אמרת, אדוני, שהיו מאות מקרי זיוף מ-2018

יוליה מלינובסקי:  זה משהו שהוא באוויר – כמה בדיוק מקרים תפסתם של זיופים מ-2018? וגם פילוח של מדינות

יוליה מלינובסקי:  זהו, זה דבר ראשון

יוליה מלינובסקי:  לקבל כזאת החלטה

יוליה מלינובסקי:  אני עשיתי התמחות במשרד התחבורה, אתם צריכים להיות מגובים

יוליה מלינובסקי:  איפה הגיבוי של הלשכה המשפטית שלכם על הדרישה הזאת של האפוסטיל? זה כבר משהו שאני בעצמי יודעת

יוליה מלינובסקי:       ההחלטה הזאת, יש לך, אדוני מרשות הרישוי, ממונה עליך בלשכה המשפטית – אני רוצה לראות חוות דעת של הלשכה המשפטית של משרד התחבורה שאומרת "על בסיס נתונים כאלה ואחרים, מקרים ככה וככה, הגענו למסקנה שצריך אפוסטיל"

יוליה מלינובסקי:  ואני רוצה להבין שאותה עורכת דין שאישרה את זה מבינה מה זה אפוסטיל

יוליה מלינובסקי:  כי אנשים זורקים מילים ככה בלי הבנה

יוליה מלינובסקי:  היום בשביל לעשות אפוסטיל אני צריכה לנסוע למדינת המוצא, למשרד החוץ של אותה מדינת מוצא, לשלם הרבה כסף, על דבר כזה

עודד פורר: לא, השאלה היא מה יעשו 35,000 עולים שעלו מרוסיה בשנה האחרונה – הם יטוסו עכשיו למוסקבה?     

ענבל בן ישעיה: אז רק רגע, בבקשה

ענבל בן ישעיה:  היה לנו דיון עם משרד הקליטה, קבענו מתווה לגבי העולים שנמצאים בארץ

ענבל בן ישעיה:  הנה סיכום הדיון

שלומית אבינח: זה לא נכון

דב ליפמן: דורשים את זה מהם עכשיו

דב ליפמן:  דורשים את זה מכולם

שלומית אבינח: זה לא נכון

שלומית אבינח:  אמרו לי שהוא לא יכול לנהוג, אני דיברתי עם הבן-אדם

ענבל בן ישעיה: אבל, סליחה, היה לנו דיון עם משרד הקליטה, קבענו מתווה שעד ה-15 בפברואר - - -     

שלומית אבינח: שאתם לא עומדים בו

שלומית אבינח:  אתם לא עומדים

ענבל בן ישעיה: סליחה, הכול עבר למשרדי הרישוי

ענבל בן ישעיה:  אם יש בעיה עם אזרח מסוים, אני באופן אישי - - -     

שלומית אבינח: אתם לא עומדים בזה

שלומית אבינח:  אני דיברתי אתו

שלומית אבינח:  חבל, יוליה, אני מנהלת את הוויכוח שאת צריכה לנהל

ענבל בן ישעיה: אבל, רגע, לא, חבל על הוויכוח

ענבל בן ישעיה:  בואו נגיד לכם את המתווה

ענבל בן ישעיה:  היה לנו דיון, קבענו עד ה-15 בפברואר, כל העולים שנמצאים כרגע בארץ יכולים להגיע למשרד הרישוי - - -     

יוליה מלינובסקי: ואלה שיגיעו מחר?     

ענבל בן ישעיה: גם מחר

יוליה מלינובסקי: תקשיבי, אני רוצה לראות

ענבל בן ישעיה: בבקשה, הנה הסיכום

יוליה מלינובסקי: לא, לא, לא

יוליה מלינובסקי:  מי קבע שצריך להיות אפוסטיל? איפה המקור הבסיסי, החוקי, להחלטה הזאת? זה צריך להיות מגובה בהחלטה או חוות דעת של הלשכה המשפטית שלכם

יוליה מלינובסקי:  ו-ב', איך אתם העזתם לכתוב דבר כזה ולדרוש את זה מאנשים בעל פה בלשכות בלי שטרחתם לפרסם את זה ב-"gov

יוליה מלינובסקי: il" או באתרים הנוספים

ענבל בן ישעיה: אז כרגע אני שוב חוזרת על דבריי

ענבל בן ישעיה:  היה לנו דיון עם משרד הקליטה

עודד פורר: לא, את לא עונה על השאלה

ענבל בן ישעיה: הבנתי מה שהיא שאלה

ענבל בן ישעיה:  כבודה, אני אסביר עוד פעם

עודד פורר: את עונה מה עשיתם אחרי שקבענו דיון

עודד פורר:  היא שואלת איך קבעתם את ההנחיה

ענבל בן ישעיה: ההנחיה יצאה בכפוף להחלטה של מחלקת ביטחון שלנו

ענבל בן ישעיה:  אנחנו נחשפנו בשנים האחרונות - - -     

עודד פורר: מתי ההנחיה יצאה?     

ענבל בן ישעיה: בערך לפני חודש וחצי?     

עודד פורר: באיזה תאריך?     

ענבל בן ישעיה: אני יכולה לבדוק את זה

יוליה מלינובסקי: יש את זה בכתב?     

ענבל בן ישעיה: וזה לא פורסם, אתם צודקים

ענבל בן ישעיה:  אנחנו, זה לא פורסם באתר של משרד התחבורה

יוליה מלינובסקי: גברתי, ההנחיה יצאה בכתב?     

שלומית אבינח: גם משרד הקליטה לא ידע

דב ליפמן: איך כל הלשכות יודעים את זה?      

יוליה מלינובסקי: ההנחיה יצאה בכתב?     

דב ליפמן: בכל הלשכות דורשים את זה מעולים כבר עכשיו

דב ליפמן:  אנחנו מקבלים מאות פניות

ענבל בן ישעיה: אבל, היה לנו זום השבוע עם כל הלשכות של משרד הרישוי

דב ליפמן: אז עכשיו הם דורשים את זה

דב ליפמן:  את אומרת באמצע פברואר; אבל בפועל עכשיו דורשים את זה מהם

ענבל בן ישעיה: לא

דב ליפמן: אני אומר

דב ליפמן:  כן

ענבל בן ישעיה: אוקיי, אז אם יש בעיה - - -     

עודד פורר: סליחה, סליחה

ענבל בן ישעיה: הייתה לנו ישיבה עם הממונות של משרדי הרישוי

ענבל בן ישעיה:  הסברנו להן את תהליכי העבודה

עודד פורר: מתי?     

ענבל בן ישעיה: ביום ראשון היה זום עם כל הממונות של כל משרדי הרישוי בארץ

ענבל בן ישעיה:  הסברנו להן שהמתווה כרגע, יש עולים שנמצאים בארץ ואנחנו לא רוצים לפגוע בהם, אנחנו רוצים לתת להם פתרון

ענבל בן ישעיה:  אמרנו להם - - -     

עודד פורר: לא, לא

עודד פורר:  עוד פעם, את חוזרת איתי על הפתרון הזמני שנתתם אחרי שקבענו דיון

ענבל בן ישעיה: לא, היה לנו דיון קודם, כבוד יושב-הראש

עודד פורר: אני זימנתי את הדיון הזה בשבוע שעבר

יוליה מלינובסקי: אני כתבתי מכתב לשרה

עודד פורר: אני בשבוע שעבר זימנתי את הדיון הזה

עודד פורר:  עד לרגע זה, ודיברנו עם הפונה היום – הוא לא יכול להוציא רישיון בלי אפוסטיל

עודד פורר:  הוא פנה עוד פעם למשרד התחבורה

עודד פורר:  עכשיו, זה כבר לגבי מה שעשיתם

עודד פורר:  אני שואל שוב – איך התקבלה ההחלטה? מה הדיונים שקיימתם לפני ההחלטה? איזה נתונים מקצועיים היו בפניכם כשקיבלתם את ההחלטה הזו? האם עירבתם את המשרדים הרלוונטיים בקבלת ההחלטה? כמו, למשל, משרד העלייה והקליטה שאחראי על עשרות אלפי עולים שמקבלים פה רישיון מידי שנה, שבאים לכאן במסגרת זה שמדינת ישראל מזמינה אותם

עודד פורר:  או הזמינה אותם, יש לומר

עודד פורר:       היום כבר כל מה שאתם עושים – ולא רק אתם, עוד משרדי ממשלה – זה להגיד להם "אל תבואו"

עודד פורר:  מה, איך? אני יודע איך מקבלים החלטות במשרדי ממשלה

חנן רובין: הסמנכ"ל של משרד הקליטה היה בדיון

יוליה מלינובסקי: לא עכשיו

חנן רובין: ב-4 בינואר

יוליה מלינובסקי: אני שואלת שאלה

עודד פורר: מתי התקבלה ההחלטה? סליחה, ההחלטה התקבלה לפני חודש וחצי

עודד פורר:  ה-4 בינואר זה לפני שבועיים

יוליה מלינובסקי: אנחנו שואלים איך הגעתם להחלטה הזאת?     

ענבל בן ישעיה: ההחלטה באה בכפוף להחלטה של מחלקת הבטחון של משרד התחבורה

יוליה מלינובסקי: יש פרוטוקול? יש חוות דעת? יש חוות דעת מקצועית? יש חוות דעת יועץ משפטי?     

ענבל בן ישעיה: כן

יוליה מלינובסקי: על בסיס מה קיבלו החלטה לחייב את האנשים להביא אפוסטיל? ואיך העזתם לעשות דבר כזה בלי לפרסם את זה לציבור? טוב שאתם עשיתם את זה בעל פה

יוליה מלינובסקי:  איך העזתם בלי לפרסם לדרוש את זה?     

עודד פורר: תודה, יוליה

עודד פורר:       רותם כהן, מנהל אגף בכיר במשרד העלייה והקליטה

רותם כהן: אז אני אגיד ככה

רותם כהן:  א' אני רוצה, הדיון הזה בוועדה באמת עוקב אחרי שיחות שנעשו בינינו לבין משרד התחבורה בנושא הזה מסוף דצמבר

רותם כהן:  בסוף דצמבר התחלנו לקבל מהשטח, מהמרחבים ומארגוני העולים, פניות שיש בעיה בנושא הזה

רותם כהן:  ובעצם יזמנו את השיח עם משרד התחבורה

רותם כהן:       ברור לי הנושא הזה גם כנהג וגם כאבא – הנושא הזה של הבטיחות בדרכים הוא דבר שחשוב לכולנו, אין על כך ויכוח

עודד פורר: על זה אין ויכוח

רותם כהן: לא היה גם ויכוח בדיונים בינינו

רותם כהן:  צריך לחלק את הבעיה הזו לשני חלקים: החלק הנקודתי שהוא עכשיו

רותם כהן:  שעליו דיברנו, עובדתית, יש עולים שהגיעו לארץ בלי לדעת את הנוהל הזה

רותם כהן:  חוקי המשחק השתנו תוך כדי שהם פה בארץ, ואז בעצם, כמו שציינת יושב-הראש, אומרים להם "תחזרו למדינות המוצא שלכם, תביאו את הרישיונות"

רותם כהן:  וזה בעצם הסיפור

עודד פורר: אגב, זה נכון גם לגבי העולים שיגיעו, להערכתי, בחצי השנה הקרובה

עודד פורר:  כולם קיבלו כבר סיימו את תיק עלייה, חלקם מחזיקים אשרת עלייה

עודד פורר:  הם מבחינתם, הם עשו את כל מה שהם צריכים לעשות

עודד פורר:  הם יודעים שהם באים, יש להם טיסה בפברואר, יש להם טיסה במרץ

עודד פורר:  הם יודעים שהם באים לכאן

עודד פורר:  מכל המדינות בעולם

רותם כהן: אני נוטה להסכים בהקשר הזה

רותם כהן:  צריך לעשות הכנה מסודרת לדבר הזה

רותם כהן:  ועל זה באמת נעשה דיון, שני דיונים אפילו, עם משרד התחבורה – כדי לטפל ב-כאן ועכשיו

רותם כהן:  וה-כאן ועכשיו זה בעצם להקפיא את הדבר הזה

רותם כהן:  אנשים שפה בארץ או מיועדים להגיע לארץ בימים הקרובים – לא להכניס אותן לפלונטר הזה

יוליה מלינובסקי:  לא בימים הקרובים

יוליה מלינובסקי:  זאת אומרת, ומתישהו?     

רותם כהן: יפה, אנחנו צריכים ליידע פה על הדבר הזה

רותם כהן:  מה שאנחנו התחלנו - - -     

יוליה מלינובסקי: לא, אתם לא יכולים ליידע על הדבר הזה

יוליה מלינובסקי:  אני שואלת שאלה – על סמך מה התקבלה החלטה, בסיס מקצועי, לדרוש אפוסטיל?     

רותם כהן: אני לא יודע

רותם כהן:  אני הופתעתי בדיוק כמוך בהקשר הזה

רותם כהן:  אבל, אני כן הצעתי ואני מציע את זה פה

יוליה מלינובסקי: זה גם לא פורסם

רותם כהן: נכון להקפיא את הדבר הזה, וזה גם נמצא בסיכום, ולקיים, המנכ"ל אצלנו גם אמר לעשות איזשהו צוות בין-משרדי שדן בדבר הזה

רותם כהן:  של איך מצד אחר שומרים על הבטחון בדרכים ומצד שני לא נותנים בקשות לדברים שהם באמת או מטרטרים מאוד או בלתי-אפשריים

עודד פורר: סלח לי, יש פה גם אמירות מאוד קשות שצובעות את העלייה למדינת ישראל כעלייה של זייפנים

עודד פורר:  כשמישהו אומר "הבעיה שלנו זה רישיונות מזויפים", אתה אומר "רגע, רגע, זורמים לפה מאות אלפים"

רותם כהן: אני מסכים

רותם כהן:  אחד הדברים שאמרנו שנעשה זה בעצם לייצר איזשהו פרופיילינג גם בהקשר הזה, כי זה יכול לעזור

עודד פורר: אני אומר לכם עוד פעם

עודד פורר:  תראו, אני חוזר ואומר, עד שלא יציגו בפניי אחרת לגבי דרך קבלת ההחלטה הזו, היא בעיניי לא חוקית בעליל

עודד פורר:  נקודה

יוליה מלינובסקי: היא גם לא פורסמה בדרך חוקית

עודד פורר: היא לא התקבלה, היא לא פורסמה

עודד פורר:  נוהל כזה, שינוי כזה, מחייב הערות ציבור, מחייב איזושהי פנייה לזה, מחייב אחר כך פרסום שלו

עודד פורר:  מחייב איזשהו תהליך, מה שנקרא הוראות מעבר – כלום

עודד פורר:  אגב, לא הצלחתי גם לשים את ידי על ההנחיה שהועברה לסניפים וללשכות

עודד פורר:  אני לא יודע איך היא עברה

יוליה מלינובסקי: היא עברה בעל פה

ענבל בן ישעיה: לא, יש לה פרוטוקול

עודד פורר: בסדר, אנחנו נקבל את זה

עודד פורר:  תכף אני אתייחס לזה בסיכום – אחנו נקיים פה דיון בשבוע הבא עם כל הנתונים, ומשרד הקליטה יסייע בידכם, יחד עם רשות האוכלוסין, כדי להביא לפה את הנתונים

עודד פורר:  פה יהיו נתונים

עודד פורר:  פה יתקבלו החלטות על סמך נתונים

עודד פורר:  אני אומר לך שאם יש בשנה אלפי רישיונות מזויפים של עולים חדשים שנתפסו, צריך לטפל בזה

עודד פורר:  אבל אם יש שלושה או ארבעה כאלה, או שאף אחד מהם לא, ואני מבקש גם נתונים על כמה תאונות דרכים שבהם היו מעורבים כאלה עם רישיונות מזויפים מ-2018 שהגיעו ממדינות כעולים חדשים

עודד פורר:       ניקח את הנתונים האלה

עודד פורר:  הרי הכול ממוסמך

עודד פורר:  הרי כל תאונה שהיו בה נפגעים היא ממוסמכת, יודעים מי בעל הרישיון שעשה את התאונה; האם הרישיון שלו מזויף או לא? האם הוא עולה או לא? מאוד פשוט

עודד פורר:  יש מערכות מחשב

אלכסנדר זרנופולסקי: כבוד ישוב-הראש, יש פה עוד איזה עניין

אלכסנדר זרנופולסקי:  יש פה פספוס, לדעתי, קריטי ובסיסי בנושא של עצם הדרישה לאפוסטיל

אלכסנדר זרנופולסקי:  פשוט, ככל הנראה, הגורמים שקיבלו את ההחלטה הזאת בכלל לא בדקו האם ניתן לשים חותמת אפוסטיל על הרישיונות

אלכסנדר זרנופולסקי:  וכל המדינות שאנחנו מדברים עליהן, מדינות ברית המועצות לשעבר, רובן, כולל גרמניה וכולי – כולן, כולל ישראל, חתומות על אותה אמנה שאתה הזכרת, פשוט קוראים לה אמנת וינה לעניין של תחבורה בדרכים

אלכסנדר זרנופולסקי:  כולנו חתומים

אלכסנדר זרנופולסקי:  כולנו מחזיקים, גם אלה שמגיעים מרוסיה ומגרמניה מחזיקים ברישיונות נהיגה בפורמט מוכר ומתואם

אלכסנדר זרנופולסקי:      בגלל זה קיבלתם עד כה בלי שום בעיה את הרישיונות הללו, ופשוט ביקשתם את התרגום שלהם

אלכסנדר זרנופולסקי:  תרגום נוטריוני וכדומה, רק על מנת להבין אם זה, למשל, כתוב - - -     

יוליה מלינובסקי: אז אם זה ככה, אין בכלל טעם

אלכסנדר זרנופולסקי: זה בכלל, הדרישה הזאת היא דרישה לא לגיטימית

אלכסנדר זרנופולסקי:  עצם הדרישה היא לא לגיטימית וגם לא ישימה

אלכסנדר זרנופולסקי:  לא ניתן ליישם את זה

אלכסנדר זרנופולסקי:  עכשיו, האנשים נאלצים לאלתר ולהביא כל מיני אישורים ולשים עליהם אפוסטיל

אלכסנדר זרנופולסקי:  לאישורים האלה אין שום משקל משפטי

אלכסנדר זרנופולסקי:  כלומר, מה שאתם דורשים, רישיון הנהיגה הוא זה שצריך לקבוע וצריך, למעשה, לספק אתכם

אלכסנדר זרנופולסקי:  וקיבלתם את ההחלטה, אני מצטרף פה לגמרי, יש פה בעיית פרסום חמורה ביותר

אלכסנדר זרנופולסקי:  הייתם צריכים לקיים דיונים, לפחות לקיים דיון עם משרד החוץ ולהבין האם ניתן בכלל לשים אפוסטיל

אלכסנדר זרנופולסקי:  כלומר, אז מה הטעם שאנחנו חתומים על אמנה שאנחנו צריכים לכבד אותה, ואני אפילו לא מדבר על עולים חדשים

יוליה מלינובסקי: האם דורשים מישראלים אותו דבר בחו"ל?     

חנן רובין: דורשים מהם מבחן שליטה בכל העולם

חנן רובין:  זה העניין

חנן רובין:  אנחנו ביטלנו את מבחן השליטה, אבל זה לא נשמע פה

ענבל בן ישעיה: ודורשים גם אפוסטיל

ענבל בן ישעיה:  תבדקו מול משרד החוץ

חנן רובין: אנחנו ביטלנו את מבחן השליטה כי אנחנו מתייחסים לעולים חדשים ולכאלה שבאים, בשביל להקל עליהם את החיים, ולא להכביד

אלכסנדר זרנופולסקי: אבל לא על זה העניין

אלכסנדר זרנופולסקי:  תקשיבו, אתם - - -     

חנן רובין: ואנחנו מוצגים פה כאילו אנחנו באים להכביד

חנן רובין:  אז אנחנו נחזיר את מבחן השליטה

חנן רובין:  רגע, סליחה רגע

חנן רובין:  זה בכל מדינות העולם כמעט - - -     

יוליה מלינובסקי: אז מה עם האמנה הזאת?   

חנן רובין: האמנה אומרת שגם העולים החדשים שהגיעו, דרך אגב, עם הרישיון הזר שלהם, יכולים לנהוג פה עד שנה

חנן רובין:  בסדר? שינהגו

חנן רובין:  אבל, אני אומר - - -     

עודד פורר: אתה מבין שמה שאתה אומר לא הגיוני? זה לא הגיוני

יוליה מלינובסקי: אז בשנה הראשונה אפשר לעשות תאונה ואחר כך - - -     

חנן רובין: אם אתם רוצים, אם יש בידי, כסגן מנהל אגף הרישוי, לשנות את אמנת ז'נבה, הלוואי ויכולתי

חנן רובין:  אז הייתי משנה את אמנת ז'נבה

אלכסנדר זרנופולסקי: אמנת וינה

עודד פורר: אבל אתה לא יכול

עודד פורר:  אתה לא יכול

עודד פורר:  מה שאתה מנסה לעשות זה לשנות אותה בעל כורחה, מה שנקרא

חנן רובין: רגע, ביטלנו את מבחן השליטה שהיה פה שנים

חנן רובין:  עשינו פה מבצעים עם "נפש בנפש" וכל מיני

חנן רובין:  לעולים החדשים אנחנו מתייחסים בצורה הכי יפה ברישוי

ענבל בן ישעיה: בצורה הכי מכובדת

חנן רובין: ושנים, שנים

חנן רובין:  צריך גם להסתכל על זה, אמרתי לכם "תסתכלו אחורה", לא על איזה אפוסטיל, עכשיו הבנתי את העניין הזה

חנן רובין:  אבל, תסתכלו רגע אחורה – אנחנו הולכים כל השנים בצעדים על מנת להקל, כי אנחנו יודעים מה זה עולים חדשים

חנן רובין:  אנחנו כל שני מתעסקים איתם במבחנים והולכים אליהם, וביטלו בירוקרטיות

חנן רובין:  דווקא לעולים החדשים יותר מאשר לישראליים

חנן רובין:  בסוף אנחנו מוצגים בצורה הזאת

חנן רובין:  אז אנחנו, אני חושב, אם ישאלו אותי אני אבקש להחזיר את מבחן השליטה כמו שהיה

חנן רובין:  כמו שבעל העולם זה נוהג, דרך אגב

חנן רובין:      דרך אגב, יש מדינות, אני חייב לומר פה שיש מדינות שחתמנו איתן על הסכם להמרת רישיון, הסכם הדדי, והם לא היו מוכנים לוותר אפילו על מבחן שליטה

חנן רובין:  כי מבחינתם, למישהו - - -     

אלכסנדר זרנופולסקי: אבל איך זה קשור? תקשיב, אתה מדבר על זיופים, לא על זה שהם גורמים לתאונות

אלכסנדר זרנופולסקי:  אתה תטפל בבעיה על ידי אמצעי לא רלוונטי בכלל

אלכסנדר זרנופולסקי:  פה אתה אומר - - -     

עודד פורר: סליחה, די, זה לא דו-שיח

עודד פורר:  עוד מישהו פה רוצה להתייחס? בבקשה

נטע כ"ץ: נטע כ"ץ, מארגון "נפש בנפש"

נטע כ"ץ:  קודם כול, אני מתחיל בזה שאנחנו עובדים, כמו שאמר חנן, יחד עם משרד התחבורה ושאר המשרדים לאורך שנים, ובכל השנים הם תמיד מנסים לבוא לקראת העולים החדשים בכל דבר שרק אפשר

נטע כ"ץ:  ואנחנו מציפים להם הרבה בעיות

נטע כ"ץ:  במקרה הספציפי הזה, כמו במקרים אחרים בעבר, היו דברים שנכנסו לתוקף בלי העדכונים הנכונים, בלי שהאתר עודכן

נטע כ"ץ:  וזה בסדר, והם מכירים את זה

נטע כ"ץ:  ובוא, עכשיו, ענבל גם מכירה את העניין, והולכת להכניס את כל המידע הזה לאתר

נטע כ"ץ:  אם זה עודכן בתקשורת או לא עודכן בתקשורת – אני לא יודע

נטע כ"ץ:      מה שכן, גם דיברנו על זה גם לפני זה, והיו הרבה דיונים בנושא – האם אפשר לקבל אפוסטיל, או את כל האישורים הרלוונטיים, מכל המדינות, מארצות הברית או מכל מדינה אחרת בעולם – אני לא יודע

ענבל בן ישעיה: זה בבדיקה מול משרד החוץ

נטע כ"ץ: בבדיקה

נטע כ"ץ:  וגם אני בספק אם אפשר - - -     

יוליה מלינובסקי: אז איך העזתם להוציא הנחיה מבלי שבדקתם קודם? זה מה שמשגע אותי

יוליה מלינובסקי:  על סמך מה הוצאתם הנחיה לדרוש אפוסטיל בלי שבדקתם את זה קודם? אתם הכנסתם אנשים ל-'ברוך', שלחתם אותם להוציא דבר שאי אפשר לעשות

יוליה מלינובסקי:  יתרה מזאת, עשיתם את זה בצורה פורמלית לא נכונה, לא פרסמתם את זה, והשארתם אנשים חסרי אונים

יוליה מלינובסקי:  איך? על סמך מה קיבלתם החלטה לדרוש אפוסטיל?     

ענבל בן ישעיה: אז אני חוזרת שוב על דבריי, ואני מסבירה שהיה לנו, העניין הגיע מול מחלקת הבטחון של משרד התחבורה

ענבל בן ישעיה:  התקיימו דיונים מול הלשכה המשפטית שלנו

יוליה מלינובסקי: יש חוות דעת?     

ענבל בן ישעיה: בוודאי

יוליה מלינובסקי: יופי, אני אשמח לראות

עודד פורר: בסדר, בבקשה

נטע כ"ץ: משפט אחרון

נטע כ"ץ:  אני רק רוצה להגיד שכן, כבוד יושב-הראש, העלית את נושא מספר העולים לעומת מספר הזיופים – אין לי מושג להשוות

ענבל בן ישעיה: אנחנו גם לא נכנסנו לזה

נטע כ"ץ: אני לא איש מקצוע, אני לא יודע להגיד

נטע כ"ץ:  אבל, יכול להיות שבמידה והדברים ייבדקו, אפשר להפריד כאן בין העובדים הזרים והתיירים לבין העולים החדשים

עודד פורר: חד משמעית

עודד פורר:  אגב, הם כבר מופרדים

נטע כ"ץ: אפשר לחשוב איך אפשר לעשות את זה נכון יותר

עודד פורר: הם כבר מופרדים

נטע כ"ץ: השאלה איך הם נמצאים במערכת

נטע כ"ץ:  אם רשום כל אחד מאיזה מדינה וכאלה

יוליה מלינובסקי: ברור

יוליה מלינובסקי:  כשאני עשיתי רישיון המרה, לדעתי, ברישיון כתוב עד היום מאיפה המקור שלו באוקראינה

עודד פורר: אני רוצה לסכם את הדיון הזה

יוליה מלינובסקי: רגע, אבל, אדוני יושב-הראש, הבחור הזה מגרמניה, הוא תקוע

יוליה מלינובסקי:  אין לו פתרון

עודד פורר: הוא תקוע

ענבל בן ישעיה: אני אצור אתו קשר

עודד פורר: רק לידיעתכם, תוך כדי הדיון אני מקבל אנשים שפנו אתמול למשרד התחבורה וביקשו מהם אפוסטיל

עודד פורר:  אתם נתתם את ההנחיה, אתם אומרים שלא צריך ביום ראשון

עודד פורר:       מה שאני מבקש, יש פה שני דברים שחייבים לפעול בהם מיידית: דבר אחד – ואת זה אני אוציא גם בפנייה לשרה – זה הוראות מעבר ברורות מיידית, שיפורסמו עוד היום

עודד פורר:  אני מבקש ממשרד העלייה והקליטה באופן יזום לכולם שאין דרישת אפוסטיל עד להודעה חדשה

עודד פורר:  אחרי שתסיימו את כל התהליך הבירוקרטי זה חייב לרדת לשטח

עודד פורר:  זה אחד

עודד פורר:  כי קודם כול, אי אפשר, זה יצר בלגן, כאוס לא נורמלי

עודד פורר:  לעולים מכל העולם

רותם כהן: אני רק מבקש לקבל את זה שהדבר ירד לשטח במשרד התחבורה, כדי שהדבר הזה לא יטרטר עוד פעם עולים

עודד פורר: דבר שני, אני אומר לכם שהדרישה לאפוסטיל היא דרישה בלתי אפשרית

עודד פורר:  לפחות בחלק נכבד ממדינות העולם

עודד פורר:  אני חושב שהיא בלתי אפשרית, נקודה, בלי שום קשר

עודד פורר:       יתרה מזאת, אני לא מצליח למצוא את ההיגיון

עודד פורר:  לא יודע, יש לי כנראה איזה כשל לוגי, לא מתחבר לי – אם מישהו יכול לנהוג כאן כתייר במשך שנה, למה הוא לא יכול לנהוג כאן כאזרח? לא מצליח להבין את זה

עודד פורר:  אין פה קורלציה בין הדברים

עודד פורר:  אם רוצים להגיד "תשמע, מהמדינה הזאת אני לא יודע מה קורה עם מי שמגיע משם עם רישיון בינלאומי", אז אני גם לא רוצה שהוא יעלה על הכביש כתייר, נקודה

עודד פורר:      אין, אי אפשר להכשיר מישהו נהג שנה כתייר, ואם חס וחלילה, הוא יעשה את המעשה של שינוי מעמד מתייר לעולה חדש – הוא לא יכול לנהוג

עודד פורר:  לא נתפס

עודד פורר:  מצטער

עודד פורר:  אולי תצליחו להסביר לי את זה באיזושהי דרך

יוליה מלינובסקי: עכשיו, אנשים, מה הם אמורים לעשות?     

עודד פורר: אני ביקשתי שתצא הנחיה ברורה שאין דרישת אפוסטיל

עודד פורר:  אני מבקש דבר כזה – אנחנו נקבע דיון מעקב, שבוע הבא אנחנו לא יכולים אז בשבוע שאחרי

עודד פורר:  דיון מעקב שעד אז, ואני מבקש פה את הסיוע של משרד העלייה והקליטה, ככל שאתם צריכים את רשות האוכלוסין והם לא משתפים פעולה, אני אבקש שתדברו איתי, בבקשה

עודד פורר:  אני רוצה לדעת כך

עודד פורר:  אם הם צריכים את הנתונים, למרות שלדעתי יש אותם במשרד העלייה והקליטה

ענבל בן ישעיה: אנחנו מקבלים מרשות האוכלוסין מידע לגבי אשרות, שזה שונה

ענבל בן ישעיה:  אנחנו עכשיו הפרדנו את האנשים

עודד פורר: אני אעשה לכם את זה פשוט

ענבל בן ישעיה: אנחנו מדברים כרגע רק על עולים

עודד פורר: נכון

עודד פורר:  ואני אעשה לכם את זה פשוט

עודד פורר:  לכם יש את מספרי הרישיונות המזויפים, או מספר תעודת הזהות

עודד פורר:  עולה, הכוונה היא מישהו שהוא אזרח ישראלי

ענבל בן ישעיה: אבל לא דיברנו על עולים

ענבל בן ישעיה:  לא אמרנו מזויפים עולים

ענבל בן ישעיה:  זה היה ההבדל

יוליה מלינובסקי: אבל, מי שנדפק מזה זה העולים

עודד פורר: ההנחיה נגעה לעולים

עודד פורר:  מצידי, תודיעו עכשיו שאתם מבטלים את ההנחיה הזו לעולים ונגמר האירוע

יוליה מלינובסקי: הנה, בבקשה

יוליה מלינובסקי:  מאוד פשוט

עודד פורר: תודיעו שנגמר

עודד פורר:  כל השאר לא מעניינים אותי

עודד פורר:  אני ועדת העלייה והקליטה

עודד פורר:  על כל השאר תדונו בוועדה אצל ביטן, לא יודע אצל מי

עודד פורר:  פה – עולים

עודד פורר:       אני מבקש שתעבירו את המספרים, מספרי תעודת הזהות של מי שזייף, נתפס עם רישיון נהיגה מזויף, תעבירו את זה למשרד העלייה והקליטה, ומשרד העלייה והקליטה יעשה הצלבה ויגיד לכם מי מהם עולים חדשים; ואז נדע כמה עולים חדשים נתפסו

עודד פורר:  או, לחילופין, יביאו לכם את המספרים של מי שהם עולים חדשים מאז 2018

עודד פורר:  ואז נוכל לעשות גם את הפילוח מכל מדינה

עודד פורר:  האם בכלל יש בעיה כזו בעלייה מאז 2018

עודד פורר:  לא יודע, תעשו את זה

עודד פורר:  אתם אותה ממשלה

עודד פורר:  זה הכול אותה ממשלה

עודד פורר:  זה דבר אחד

עודד פורר:      דבר שני, כמה כאלה יש שהיו מעורבים בתאונות דרכים עם רישיונות מזויפים היו עולים? ברגע שתעשו את ההצלבה הזו אפשר יהיה לעשות את זה

חנן רובין: אין לנו את הנתונים האלה, זה של משטרת ישראל

ענבל בן ישעיה: זה לא נתונים שיש

עודד פורר: אתם יודעים כמה רישיונות נהיגה היו מעורבים בתאונות דרכים? אתם יודעים, הרי, מי שהיה מעורב בתאונת דרכים עם נפגעים נשלל לו הרישיון

ענבל בן ישעיה: כן, אבל אנחנו יכולים לדעת אותו על פי שם

ענבל בן ישעיה:  אין לנו נתונים על פי כל מיני מספרי תעודת זהות

ענבל בן ישעיה:  אם יש אירוע ספציפי שמגיע והיה מישהו מעורב בתאונת דרכים - - -     

עודד פורר: אתם יודעים על מי מספר רישיון? אתם יודעים איזה רישיון נפסל?     

יוליה מלינובסקי: זה מאוד קל

יוליה מלינובסקי:  הנה

עודד פורר: לכל רישיון יש תעודת זהות

ענבל בן ישעיה: ללא ספק

יוליה מלינובסקי: אדוני יושב-הראש, בואו, על מה אתם מדברים? אני פותחת את רישיון הנהיגה שלי; כתוב פה מספר תעודת זהות, וכתוב פה המרה על פי רישיון זר

יוליה מלינובסקי:  זה מה שקרה

ענבל בן ישעיה: נכון, אבל לא מאיזו מדינה ומאיזה - - -      

יוליה מלינובסקי: בסדר, אבל אני, ברגע שעליתי ארצה - - -     

עודד פורר: משרד העלייה והקליטה ייתן לכם

יוליה מלינובסקי: אתם באמת לא קולטים לפי מספר תעודת הזהות שלי? בודקים ורואים שעליתי מאוקראינה, שם קיבלתי רישיון, עשו לי המרה

יוליה מלינובסקי:  המסמכים אצלכם

יוליה מלינובסקי:  יש את מספר רישיון הנהיגה מצורף

ולדימיר בליאק: מי שרוצה יכול לעשות את הפילוח

יוליה מלינובסקי: זה סתם

יוליה מלינובסקי:  על סתם

יוליה מלינובסקי:  דרשתם מאנשים משהו שלא ניתן להשיג

עודד פורר: תוכלו לעשות את זה יחד עם משרד העלייה והקליטה

עודד פורר:  ב-30 בינואר אנחנו נקיים ישיבת מעקב

עודד פורר:  עד אז אני מבקש שתצא הנחיה כתובה וברורה, ושתפורסם על ידי משרד העלייה והקליטה

עודד פורר:  אני גם אעביר את הפנייה הזו לשרה – שאין דרישת אפוסטיל לעולים חדשים, נקודה

עודד פורר:  נקודה

עודד פורר:  אין דבר כזה

עודד פורר:  תודה רבה

יוליה מלינובסקי: ואני אשמח גם לראות אסמכתאות

חנן רובין: אם אפשר רק הערה קטנה

חנן רובין:  אני כבר למעלה מ-25 שנים משתתף בישיבות ובדיונים בכנסת, אבל הצורה, אני חושב, גם לדבר עם פקידי הציבור בצעקות, אני לא אהבתי

חנן רובין:  הייתי פה הרבה שנים

חנן רובין:  אז אנחנו, גם אם עושים דברים לא טובים אנחנו מודים

חנן רובין:  ואני חושב, כפי שאנחנו מכבדים, אז חשוב לי שתכבד את פקידי הציבור באשר הם

חנן רובין:  לא לדבר אלינו בסגנון שאנחנו עשינו איזה מעשה של פשע

יוליה מלינובסקי: אתם עשיתם מעשה לא טוב

חנן רובין: "העזתם לעשות והעזתם", כאילו עשינו מעשה פשע

חנן רובין:  אני חושב שלא

חנן רובין:  אני נתתי רק הערה לזה

עודד פורר: מצוין, אז אם אנחנו בהערות – אז בהערות גם שכשיושב-הראש מסכם לא נהוג להתפרץ

עודד פורר:  היית פה 25 שנה בוועדות הכנסת

עודד פורר:  אני מניח שלוועדות האחרות גם הגעת בזמן, לא באיחור, נכון? אז זה כבר אם אנחנו בעניין הזה

עודד פורר:       ולסיכום: כשממשלה מוציאה הנחיה שהמשמעות שלה היא שמתחילים לטרטר אזרחים מימין ומשאל, בלי להודיע מראש, בלי לתת הנחיות של הוראות מעבר, בלי שיש שום גיבוי לעניין הזה; וכשוועדה בכנסת פונה למשרד ולא מקבלת תשובות במשך שבוע – אלה דברים שאתה יכול להבין שכנראה חברי הכנסת פה קצת חברי סבלנות, קצת חסרי סבלנות

עודד פורר:       ועדיין, בכל הכבוד – ואני מזמין אותך לצפות בכל השידור, הכול פה מוקלט – לא הייתה דקה שלא דיברו אליך בכבוד

עודד פורר:  גם אם מי מחברי הכנסת הרים את הקול כשהוא רצה להגיד את דבריו

יוליה מלינובסקי: תן תשובות לאותם אנשים שעכשיו לא מצליחים לסדר את העניין האישי שלהם

יוליה מלינובסקי:  לאותו בחור שאתה מטרטר

עודד פורר: תודה רבה

עודד פורר:  הישיבה נעולה